**OBVEZNO NARUČIVANJE ZA PCR TESTIRANJE NA SARS COV-2**

Zavod za javno zdravstvo Karlovačke županije, u cilju smanjenja vremena čekanja za testiranje na DRIVE IN, uveo je novi model uzimanja briseva na koronavirus, neovisno o tome obavlja li se testiranje temeljem uputnice ili uz plaćanje.

**Narudžbe građana za testiranje primat će se isključivo putem online platforme, kojoj možete pristupiti putem web stranice Zavoda, poveznice:**

 **[https://prijavnicentar.hr/hr\_HR/testiranje/karlovac](https://prijavnicentar.hr/hr_HR/testiranje/karlovac%22%20%5Ct%20%22_blank)**

**počev od 14. prosinca 2020., s prvim terminima testiranja od 16. prosinca 2020., od kojeg datuma se primaju samo naručeni građani.**

Izuzetak su osobe koje dolaze u Republiku Hrvatsku iz inozemstva, a testiranje same plaćaju radi obveze predočenja negativnog testa, u kojem slučaju narudžba nije obvezna.

Osobe koje nemaju pristup internetu ili se ne znaju služiti računalom, molimo zatražite pomoć članova obitelji i/ili prijatelja.

Molimo **poslovne korisnike** da termine testiranja putem on line platforme zatraže najmanje tri do četiri dana prije željenog termina.

Nadalje, Zavod će svakodnevno dodijeliti 200 termina testiranja radnim danom, a subotom 50 termina. Testiranje DRIVE IN će se obavljati radnim danom u vremenu od 8,00 do 11,20 sati, a subotom - samo za hitnosti i građane koji sami plaćaju, od 8,00 do 9,00 sati.

Sve ostale informacije objavljene na našoj web stranici i nadalje ostaju na snazi:

<https://www.zjzka.hr/37-aktualno-modul/1799-testiranje-na-sars-coc-2-u-zavod-za-javno-zdravstvo-karlovacke-zupanije>

Zahvaljujemo na razumijevanju te podsjećamo građane na osnovna tri stupa obrane – nošenje zaštitnih maski, održavanje fizičkog razmaka i higijenu ruku - jer samo odgovorno ponašanje svih pojedinaca može utjecati na suzbijanje širenja koronavirusa!

Napomena: Ova obavijest ne odnosi se na brzo antigensko testiranje na SARS COV-2 koju provode domovi zdravlja na području Karlovačke županije, a za koje informacije možete dobiti na web stranicama domova zdravlja.

 -----------

 Zavod za javno zdravstvo

 Karlovačke županije